Δ Ε Λ Τ Ι Ο Τ Υ Π Ο Υ

ΘΕΜΑ : ‘’ Το ζήτημα της επέκτασης της δημοτικής συγκοινωνίας στα χωριά εγκρίθηκε από τους πολίτες. Η αρχή έγινε, θα υπάρξει και συνέχεια.’’

Από το Γραφείο Τύπου του Δήμου Κω, εκδόθηκε η ακόλουθη ανακοίνωση:

‘’ Το ζήτημα της επέκτασης της δημοτικής συγκοινωνίας του Δήμου Κω στα χωριά του νησιού, ήταν προεκλογική δέσμευση της δημοτικής αρχής.

Κρίθηκε και εγκρίθηκε από τους πολίτες.

Αυτή η δημοτική αρχή θα τηρήσει τη δέσμευσή της στο ακέραιο.

Η σύνδεση των χωριών της Κω με τα λεωφορεία της δημοτικής συγκοινωνίας δεν είναι ούτε παράνομη ούτε πραξικοπηματική.

Είναι ανάγκη, είναι πράξη ευθύνης και δημοσίου συμφέροντος.

Αίρει την απομόνωση τους, δημιουργεί προοπτικές ανάπτυξης, δίνει τη δυνατότητα σε κατοίκους και επισκέπτες της Κω να εξυπηρετούνται και να μετακινούνται σε όλο το νησί.

Ο Δήμος μπορεί και είναι αποφασισμένος να δώσει λύση σε αυτό το ζήτημα. Οι πολίτες προσβλέπουν στη δημοτική συγκοινωνία, θέλουν να δουν λεωφορεία στα χωριά.

Η αρχή έγινε παρά τα εμπόδια και τις δυσκολίες και θα υπάρξει και συνέχεια.

Το ΚΤΕΛ οφείλει να το αντιληφθεί και να συνεργαστεί με τη δημοτική συγκοινωνία για να βελτιωθεί στο σύνολό του το συγκοινωνιακό έργο.

Η πρόεδρος της ΚΕΚΠΑΠΥΑΣ κ. Πη και ο υπεύθυνος της Αστικής συγκοινωνίας κ.Πιστικάκης ,θα καλέσουν σε συνάντηση εντός της εβδομάδας τη διοίκηση του ΚΤΕΛ, προκειμένου να αναζητηθεί πεδίο συνεργασίας ανάμεσα στους δύο φορείς.’’